CELEX: E2006J0006
Language: mt
Date: 2007-10-03 00:00:00
Title: Sentenza tal-Qorti tat- 3 ta' Ottubru 2007 fil-Każ E-6/06 — Awtorità ta' Sorveljanza ta' l-EFTA v l-Prinċipalità ta' Liechtenstein (Nuqqas mill-Parti kontraenti li twettaq l-obbligi tagħha — Id-Direttiva 2002/49/KE tal-Parlament Ewropew u tal-Kunsill tal- 25 ta' Ġunju 2002 li hi marbuta mal-valutazzjoni u l-ġestjoni tal-ħsejjes ambjentali)

24.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 17/12
            
         
      SENTENZA TAL-QORTI
   
   tat-3 ta' Ottubru 2007
   fil-Każ E-6/06
   Awtorità ta' Sorveljanza ta' l-EFTA v l-Prinċipalità ta' Liechtenstein
   
      (Nuqqas mill-Parti kontraenti li twettaq l-obbligi tagħha — Id-Direttiva 2002/49/KE tal-Parlament Ewropew u tal-Kunsill tal-25 ta' Ġunju 2002 li hi marbuta mal-valutazzjoni u l-ġestjoni tal-ħsejjes ambjentali)
   
   (2008/C 17/08)
   Fil-Każ E-6/06, l-Awtorità ta' Sorveljanza ta' l-EFTA v il-Prinċipalità ta' Liechtenstein:
   L-APPLIKAZZJONI għal dikjarazzjoni li n-nuqqas li tadotta, fiż-żmien stipulat, jew li tinnotifika lill-Awtorità ta' Sorveljanza ta' l-EFTA dwar l-adozzjoni tal-miżuri neċessarji biex jimplimentaw l-Att imsemmi fil-punt 32g ta' l-Anness XX tal-Ftehim taż-ŻEE, jiġifieri d-Direttiva 2002/49/KE tal-Parlament Ewropew u tal-Kunsill tal-25 ta' Ġunju 2002, kif adattat fil-Ftehim taż-ŻEE mill-Protokoll 1 tiegħu, il-Prinċipalità ta' Liechtenstein naqset mill twettaq l-obbligi tagħha skond l-Artikolu 14 ta' dak l-Att u l-Artikolu 7 tal-Ftehim taż-ŻEE, il-Qorti magħmula minn: Carl Baudenbacher, President, Thorgeir Örlygsson, Imħallef, u Henrik Bull Imħallef Relatur, taw sentenza fl-3 ta' Ottubru 2007, li l-parti operattiva tagħha hija kif ġej:
   IL-QORTI
   B'dan:
   
               1.
            
            
               Tiddikjara li, billi naqset li tadotta fiż-żmien stipulat, il-miżuri neċessarji biex ikun implimentat l-Att imsemmi fil-punt 32g ta' l-Anness XX tal-Ftehim taż-ŻEE, jiġifieri d-Direttiva 2002/49/KE tal-Parlament Ewropew u tal-Kunsill tal-25 ta' Ġunju 2002 dwar il-valutazzjoni u l-ġestjoni tal-ħsejjes ambjentali, kif adattat fil-Ftehim taż-ŻEE mill-Protokoll 1 tiegħu u mill-adattament settorjali li jinsab fl-Anness XX ta' dak il-Ftehim, il-Prinċipalità ta' Liechtenstein naqset milli twettaq l-obbligi tagħha skond l-Artikolu 14 ta' dak l-Att u skond l-Att 7 tal-Ftehim taż-ŻEE.
            
         
               2.
            
            
               Tordna lill-Prinċipalità tal-Liechtenstein biex tħallas l-ispejjeż tal-proċeduri.